SAMPANA M.A.S FMC

FAMINTINANA ireo FIOFANANA M.A.S. 2012
TE-HO SAMBATRA SADY SALAMA  VE IANAO ?

1. Ialao ny mifantoka amin’ny fanahiana ka aza alefa any akory ny saina maraina mandrapa-harivan’ny andro
2. Rehefa miatrika toe-javatra iray na mifanolana amin’ny olona iray; aza mifantoka eo amin’ny olana na ny fahalemeny sy ny fahadisoany ary ny tsy fahombiazany fa tombano amin’ny zavatra mety ho vitany kosa izy (tsara sy mahafinaritra)
3. Aza mihevi-tena ho manana ny marina sy manana ny mety mandrakariva ka ny hafa lazaina fa diso foana
4. Aza miahiahy be loatra ny olona rehetra ka na dia ny fiankinana amin’ny sakaiza aza dia toa zavatra tsy azo atao
5. Mahaiza mifaly sy mahita ny fomba hampihomehy (sens de l’humour)
6. Aza mety voafandriky ny fiankinan-doha
7. Aza mora tafintohina ka izay rehetra ambara dia raisina ho fanesoana sy famelezana anao avokoa hany ka mitady izay hamaliana faty mandraka-riva
8. Miezaha manadino ireo lasa tsy nahomby sy nampalahelo, indrindra fa ireo heverina ho famelezana nataon’ny hafa
9. Ampitomboy sy koloy ny fifehezan-tena ka sorohy ny “mipoaka” amin’ny vady, zanaka, namana, mpiara-miasa …
10. Mahalalà fomba ka asehoy amin’ny teny tsotra toy ny hoe “AZAFADY”, “MIALA TSINY AHO”, “MISAOTRA”, “MAMELA” … izany
11. Apetraho ao amin’ny toerany ny tombam-bidinao ka aza mihevitra anao ho tsy “mahavita azy” sy ankahalaina
12. Manehoa fankasitrahana mandrakariva
13. Sorohy ny manelingelina ny hafa, eny fa na dia mety hanao izany aminao aza izy
14. Sorohy ny manao “fampanantenana poak’aty”

Mahereza àry! Aza adino fa ny FANAHY MASINA no mpanampy azo antoka indrindra hahavitantsika ireo koa mivavaha isan’andro mba hiarahany aminao.
